திருமால் நரசிம்ம அவதாரம் செய்த போது இரண்யனை வதம் செய்து சீற்றம் அடங்காமல் இருப்பதைப் பார்த்து அழிவிலிருந்து பூவுலகம் காக்கப்பட வேண்டும் என்று அனைவரும் பிராட்டியை வேண்ட , பிராட்டி எம்பெருமானின் தொடையில் வந்து அமர்ந்தார். அமர்ந்த பிராட்டியை எம்பெருமான் ஆலிங்கனம் செய்த திருக்கோலத்தில் இவ்விடத்தில் எழுந்தருளியிருப்பதால் திருவாலி என்றாயிற்று.மேலும் எம்பெருமான் திருமணக்கோலத்தில் திருவாலிக்கும் , திருநகரிக்கும் இடைப்பட்ட வேதராஜபுரம் என்ற இடத்தில் வரும்போது ,திருமங்கையாழ்வார் மறித்து வழிப்பறி நடத்த , எம்பெருமான் திருமங்கையின் செவிகளில் அஷ்டாச்சர மந்திரத்தை உபதேசம் செய்தார்.